

**KÖZBESZERZÉSI TANÁCSADÓ / REFERENS**

A Magyar Agrár- és Élettudományi Egyetem Magyarország egyik meghatározó egyeteme és tudásközpontja rendkívül szerteágazó tevékenységi körrel és az egész országra kiterjedő campus és intézeti hálózattal.

Egyetemünk közbeszerző csapatát szeretnénk bővíteni, ezért gyakorlott közbeszerző kollégát keresünk a MATE gödöllői székhelyére. A pozíciót elnyerő személy a Közbeszerzési Osztályvezető irányítása alatt, felelős akkreditált közbeszerzési szaktanácsadókkal és jogászokkal együttműködve végzi majd a tevékenységét. Feladata szerteágazó lesz, valamennyi eljárási rezsimben különféle beszerzési tárgyú eljárások lebonyolításában szükséges részt vennie, a műszaki leírások egyeztetésétől a szerződések teljesítéséig.

Téged keresünk, ha stabil tudásod és megfelelő gyakorlatod van közbeszerzések bonyolítása terén, ha szereted a kihívásokat és az összetett feladatokat, jó a szervező készséged, precíz vagy és szívesen tartoznál egy stabil, folyamatosan fejlődő, ambiciózus víziókkal rendelkező alapítványi fenntartású egyetem 6 fős közbeszerző csapatához.

Egyetemünk Közbeszerzési Osztály szervezeti egységébe keressük leendő munkatársunkat.

**Munkaidő:** teljes munkaidő

**Jogviszony időtartama:** határozatlan idejű

**A feladatok az alábbiak:**

* Közbeszerzési eljárások teljes körű bonyolítása az előkészítéstől a szerződéskötésig (felhívások, dokumentációk, hirdetmények készítése; az eljáráshoz kapcsolódó iratok elkészítése; az ajánlatok bírálatában történő részvétel; az eljáráshoz kapcsolódó események megszervezése);
* A közbeszerzés eredményeként megkötött szerződés teljesítésével kapcsolatos közbeszerzési feladatok ellátása;
* Közbeszerzési szakértés, tanácsadás (szakvélemények, állásfoglalások készítése, konzultáció);
* Kapcsolattartás az ajánlatkérőkkel és az ajánlattevőkkel, valamint a Közbeszerzési Döntőbizottsággal, Közbeszerzési Hatósággal;
* Közbeszerzési tárgyú szabályozások tervezetének véleményezése, részvétel a belső szabályozások kialakításában.

**Jelentkezés feltétele:**

* Felsőfokú végzettség;
* Releváns, legalább 1 év tapasztalat a közbeszerzési eljárások lebonyolításában;
* Készség szintű ismerte az MS Office programoknak és az EKR rendszernek;
* Jó szervezőkészség;
* Pontosság és precizitás;
* Cselekvőképesség, büntetlen előélet.

**Az elbírálásnál előnyt jelent:**

* Felelős Akkreditált Közbeszerzési Szaktanácsadó (FAKSZ) névjegyzékben aktív státusz fennállása;
* Közbeszerzési szakjogász végzettség vagy közbeszerzési referens végzettség;
* Felsőoktatási intézményben közbeszerzési eljárások lefolytatásával szerzett szakmai tapasztalat;
* EU-s és/vagy hazai pályázatokhoz kapcsolódó közbeszerzési eljárásokban szerzett tapasztalat;
* Sajátos beszerzési módszerek terén (pl.: DBR, keretmegállapodás) szerzett tapasztalat;
* Energiabeszerzések terén szerzett tapasztalat (pl.: földgáz, villamosenergia);
* Építési beruházások területén szerzett közbeszerzési tapasztalat.

**A pályázat részeként benyújtandó iratok:**

* Fényképes szakmai önéletrajz;
* Motivációs levél a bérigény megjelölésével.

**Amit kínálunk:**

* Regionálisan és a szakmában is versenyképes jövedelem;
* Hosszú távú és biztos munkalehetőség Magyarország egyik legnagyobb egyeteménél;
* Heti egy nap home-office munkalehetőség (péntek);
* Cafeteria (SZÉP kártya), monitor előtti munkavégzés esetén éleslátást biztosító szemüveg támogatás;
* Változatos feladatok;
* Kiváló, támogató munkahelyi légkör, csapatmunka;
* Utazási költségtérítés;
* Céges mobiltelefon előfizetés;
* Folyamatos szakmai fejlődési lehetőségek (tréningek, konferenciák) biztosítása;
* Üdülési, sportolási lehetőségek.

**A jelentkezés határideje:** 2025. július 4.

**A jelentkezés módja:**

A profession.hu állásportálon vagy az**allaspalyazat@uni-mate.hu**e-mail címen keresztül. A tárgyban kérjük megjelölni a betöltendő munkakör elnevezését: „**Közbeszerzési tanácsadó/referens**” és a pályázat azonosító számát: MATE-K/288-21/2025.

**A munkavégzés helye:** Pest megye, 2100 Gödöllő, Tessedik út 4. (átmenetileg, az Egyetem főépületének felújítása miatt)

**Egyéb tájékoztatás:**

* A munkakör az első sikeres pályázót követően azonnal betölthető;
* A pályázat elküldésével külön nyilatkozat nélkül is elfogadod az egyetem álláspályázatokról szóló adatkezelési tájékoztatóban foglaltakat:

<https://uni-mate.hu/documents/40312/242434/adatkezeles-allas.pdf/266bd871-ff7d-1c69-5f64-12cdfc40f1af?t=1698743488923>